En rekke av husene i gaten er trehus fra før byutvidelsen. Senere var det murtvang. Nr. 1–5 er leiegårder oppført i 1876 som ble renovert i 1978–80. Nr. 27–35 er rekkehus fra 1985. Nr. 32B var et våningshus (enebolig) i sveitserstil fra 1861, ominnredet til arbeidsbolig med ni leiligheter ca. 1875 og deretter til tremannsbolig i 1982. Foran dette huset ligger nr. 32, en leiegård fra 1939. Nr. 38 er en leiegård tegnet av Carl Anian Aaman og oppført i 1894.